**บันทึกรายงานการประชุมสภาองค์การบริหารส่วนตำบลทุ่งใหญ่**

*เอกสารแนบท้าย 3*

**สมัยวิสามัญ สมัยที่ 3 ประจำปี พ.ศ. 2562 ครั้งที่ 2**

**วันอังคาร ที่ 24 เดือนกันยายน พ.ศ. 2562 เวลา 13.00 น.**

**ณ ห้องประชุมสภาองค์การบริหารส่วนตำบลทุ่งใหญ่**

**-------------------------------------**

**ผู้มาประชุม**

|  |  |  |  |
| --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** |
| 1. | นายสุวิชัย | แก้วงาม | รองประธานสภาฯ | *สุวิชัย*  | *แก้วงาม* |
| 2. | นายโชคดี | หมูดจันทร์ | สมาชิกสภา อบต. หมู่ที่ 3 | *โชคดี*  | *หมูดจันทร์* |
| 3. | นางปภพสร | กลิ่นทิพย์ | สมาชิกสภา อบต. หมู่ที่ 2 | *ปภพสร*  | *กลิ่นทิพย์* |
| 4. | นางพยอม | คหะวงค์ | สมาชิกสภา อบต. หมู่ที่ 9 | *พยอม*  | *คหะวงค์* |
| 5. | นายราเชนทร์ | หิรัญรัตน์ | สมาชิกสภา อบต. หมู่ที่ 9 | *ราเชนทร์*  | *หิรัญรัตน์* |
| 6. | นายมโนช | ศรีสุขใส | สมาชิกสภา อบต. หมู่ที่ 6 | *มโนช*  | *ศรีสุขใส* |
| 7. | นายขวัญรักษ์ | สวัสดิวงค์ | สมาชิกสภา อบต. หมู่ที่ 7 | *ขวัญรักษ์*  | *สวัสดิวงค์* |
| 8. | นายถาวร | จำนงจิต | สมาชิกสภา อบต. หมู่ที่ 1 | *ถาวร*  | *จำนงจิต* |
| 9. | นายสุจินต์ | สวัสดิ์วงศ์ | สมาชิกสภา อบต. หมู่ที่ 10 | *สุจินต์*  | *สวัสดิวงศ์* |

**ผู้เข้าร่วมประชุม**

|  |  |  |  |
| --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** |
| 1. | นายชัยณรงค์ | รักษามั่น | นายก อบต. | *ชัยณรงค์*  | *รักษามั่น* |
| 2. | นายเห็น | หงษ์ทอง | รองนายก อบต. | *เห็น*  | *หงษ์ทอง* |
| 3. | นายบุญพิชัย | หวังสุทธิ์ | ผู้อำนวยการกองช่าง | *บุญพิชัย*  | *หวังสุทธิ์* |
| 4. | นางจุรีรัตน์ | จรประดิษฐ์ | นักจัดการงานทั่วไป | *จุรีรัตน์*  | *จรประดิษฐ์* |

**ผู้ไม่มาประชุม**

|  |  |  |
| --- | --- | --- |
| **ที่** | **ชื่อ-สกุล** | **ตำแหน่ง** |
| 1. | นายดุสิต | เยาวนาจารย์ | ประธานสภา อบต.ทุ่งใหญ่ |
| 2. | นายพรสวัสดิ์ | จำนงจิต | สมาชิกสภา อบต. หมู่ที่ 1 |
| 3. | นายเจษฎาพร | สวนกูล | สมาชิกสภา อบต. หมู่ที่ 2 |
| 4. | นายธิรพงค์ | ชัยนุรักษ์ | สมาชิกสภา อบต. หมู่ที่ 4 |
| 5. | นายอธิพัฒน์ | วงศ์กูล | สมาชิกสภา อบต. หมู่ที่ 5 |
| 6. | นายชัยทัศน์ | ชัยอินชะ | สมาชิกสภา อบต. หมู่ที่ 8 |

/-เริ่มประชุม...

|  |  |
| --- | --- |
| **เริ่มประชุม**  | **เวลา 13.00 น.** |
| ประธานที่ประชุม | -เรียนสมาชิกสภา คณะผู้บริหาร และพนักงานเจ้าหน้าที่ผู้เข้าร่วมประชุมทุกท่าน ก่อนจะเข้าวาระการประชุมสภา ขอนำเรียนสมาชิกสภา เนื่องจากวันนี้เลขานุการสภา อบต.ทุ่งใหญ่ มีภารกิจทางราชการไม่สามารถมาปฏิบัติหน้าที่ได้ เพราะฉะนั้น ต้องนำระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 (แก้ไขเพิ่มเติมถึง ฉบับที่ 2) พ.ศ. 2554 ในการประชุมสภาท้องถิ่นครั้งใด ถ้าไม่มีเลขานุการสภาท้องถิ่นหรือมีแต่ไม่อยู่หรืออยู่แต่ไม่สามารถปฏิบัติหน้าทีได้ หรือไม่ยอมปฏิบัติหน้าที่ ให้สภาท้องถิ่นเลือกสมาชิกสภาท้องถิ่นหรือข้าราชการหรือพนักงานขององค์กรปกครองส่วนท้องถิ่นนั้นคนหนึ่งเป็นผู้ปฏิบัติหน้าที่เลขานุการสภาท้องถิ่นเฉพาะในการประชุมคราวนั้น โดยให้นำความในข้อ 13 และข้อ 26 วรรคสองมาใช้บังคับโดยอนุโลม เพราะฉะนั้นดูตามระเบียบต้องมีการเลือกเลขานุการสภาฯ อบต.  |
|  | -ขอให้สมาชิกเสนอผู้ดำรงตำแหน่งเลขานุการสภาฯชั่วคราว ขอเชิญ |
| สมาชิกสภา | -เรียนประธานสภาและสมาชิกสภาทุกท่าน ฉันนางพยอม คหะวงค์ สมาชิกสภาหมู่ 9 ขอเสนอ นายขวัญรักษ์ สวัสดิวงค์ โดยมีผู้รับรอง 2 คน ถูกต้อง  |
| ประธานสภาฯ | -ขอเชิญคุณขวัญรักษ์ สวัสดิวงค์ สมาชิกสภาหมู่ที่ 7 ดำรงตำแหน่งเลขานุการสภาชั่วคราวครับ |
| **ระเบียบวาระที่ 1**  | **เรื่อง ที่แจ้งให้ที่ประชุมทราบ** |
| ประธานที่ประชุม | -เนื่องจากคุณดุสิต เยาวนาจารย์ ประธานสภาองค์การบริหารส่วนตำบลทุ่งใหญ่ มีภารกิจไม่สามารถมาปฏิบัติหน้าที่ได้ กระผมนายสุวิชัย แก้วงาม รองประธานสภาองค์การบริหารส่วนตำบลทุ่งใหญ่ ปฏิบัติหน้าที่แทนประธานสภาองค์การบริหารส่วนตำบลทุ่งใหญ่ ซึ่งภายใต้ระเบียบกระทรวงมหาดไทยว่าด้วยว่าด้วยข้อบังคับการประชุมสภาท้องถิ่น พ.ศ. 2547 (แก้ไขเพิ่มเติมถึง ฉบับที่ 2) พ.ศ. 2554  |
| **ระเบียบวาระที่ 2** | **เรื่อง รับรองรายงานการประชุมครั้งที่แล้ว**  |
| ประธานที่ประชุม | -สำหรับการรับรองรายงานการประชุมครั้งที่ผ่านมา ขอยกไปในครั้งต่อไป |
| **ระเบียบวาระที่ 3** | **เรื่อง เพื่อพิจารณา** |
|  | **3.1 การพิจารณาร่างข้อบัญญัติเรื่องงบประมาณรายจ่ายประจำปีงบประมาณ พ.ศ.2563**  **วาระที่ 2 ขั้นแปรญัตติ และ วาระที่ 3 ขั้นลงมติ** |
| ประธานสภาฯ | -ขอเรียนให้สมาชิกทุกท่านทราบใน วาระที่ 2 เพื่อทำความเข้าใจให้ถูกต้องตรงกัน ตามระเบียบกระทรวงมหาดไทยว่าด้วยว่าด้วยข้อบังคับการประชุมสภาท้องถิ่น พ.ศ. 2547 (แก้ไขเพิ่มเติมถึง ฉบับที่ 2) พ.ศ. 2554 ข้อ 51 ในการพิจารณาร่างข้อบัญญัติวาระที่สอง ให้ปรึกษาเรียงตามลำดับข้อเฉพาะที่มีการแปรญัตติ หรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็นอย่างอื่น  |
|  | -ถ้าที่ประชุมสภาท้องถิ่นลงมติเห็นด้วยกับคำแปรญัตติ หรือเห็นด้วยกับการแก้ไขในข้อใดแล้ว ไม่ให้เสนอขอแปรญัตติหรือเสนอญัตติขอเปลี่ยนแปลงมตินั้นอีก |
|  | -ถ้าข้อความในข้อใดที่ได้มีมติไปแล้วขัดแย้งกันหรือบกพร่องในสาระสำคัญ ที่ประชุมสภาท้องถิ่นจะลงมติให้ส่งปัญหานั้นไปให้คณะกรรมการแปรญัตติพิจารณาใหม่เฉพาะที่ขัดแย้งหรือบกพร่องก็ได้ โดยไม่ให้มีการแปรญัตติในเรื่องใหม่ขึ้นอีก ในกรณีที่มีมติส่งปัญหาไปให้คณะกรรมการแปรญัตติพิจารณาใหม่ดังกล่าวแล้ว การพิจารณาเฉพาะข้อนั้นๆ เป็นอันระงับไว้ก่อน แต่ถ้าไม่เป็นการขัดข้องที่จะพิจารณาข้ออื่นๆ ต่อไป สภาท้องถิ่นอาจลงมติให้พิจารณาจนร่างข้อบัญญัติก็ได้ |

/คณะกรรมการ...

|  |  |
| --- | --- |
|  | -ฉะนั้นจากการประชุมในวาระที่ 2 ขั้นการแปรญัตติซึ่งกระทำได้ แต่สมาชิกที่สงวนคำแปรญัตติไว้ในวาระที่ 1 วาระรับหลักการ วาระที่ 2 ขั้นแปรญัตติ ปรากฏว่าว่าไม่มีผู้เสนอคำแปรญัตติ เพราะฉะนั้นขอเชิญประธานคณะกรรมการแปรญัตติชี้แจงรายละเอียดผลการแปรญัตติต่อที่ประชุมสภาครับ |
| ประธานกรรมการแปรฯ | -เรียนประธานสภาและสมาชิกสภาทุกท่าน ฉันนางพยอม คหะวงค์ สมาชิกสภาหมู่ที่ 9 ในฐานะประธานคณะกรรมการแปรญัตติร่างข้อบัญญัติ เรื่องงบประมาณรายจ่ายประจำปีงบประมาณ พ.ศ. 2563 ตามรายละเอียดดังนี้  |
|  | -ตามที่สภาองค์การบริหารส่วนตำบลทุ่งใหญ่ ได้กำหนดระยะเวลาในการรับเสนอคำแปรญัตติรวมไม่น้อยกว่า 24 ชั่วโมง ตั้งแต่ วันที่ 19 กันยายน 2562 เวลา 08.30 น. ถึง ในวันที่ 20 กันยายน 2562 เวลา 08.30 น. ณ ห้องประชุมสภาองค์การบริหารส่วนตำบลทุ่งใหญ่ และส่งรายงานการประชุมของคณะกรรมการแปรญัตติให้ประธานสภาองค์การบริหารส่วนตำบล ทุ่งใหญ่ เพื่อนำเสนอต่อสภาองค์การบริหารส่วนตำบลทุ่งใหญ่ เพื่อพิจารณาในวาระที่ 2 และวาระที่ 3 ต่อไป นั้น |
|  | -คณะกรรมการแปรญัตติได้ดำเนินการประชุมพิจารณาแปรญัตติร่างข้อบัญญัติ เรื่อง งบประมาณรายจ่ายประจำปี พ.ศ. 2563 เสร็จสิ้นเรียบร้อย เมื่อวันเสาร์ที่ 21 กันยายน 2562 ตั้งแต่เวลา 10.00-11.30 น. ณ ห้องประชุมสภาองค์การบริหารส่วนตำบลทุ่งใหญ่ ซึ่งผลการพิจารณาแปรญัตติร่างข้อบัญญัติฯ ดังกล่าวนั้น ที่ประชุมมีมติ ให้คงร่างเดิมทุกประการโดยไม่มีการแก้ไข จึงถือว่าร่างข้อบัญญัติ เรื่อง งบประมาณรายจ่ายประจำปี พ.ศ. 2563 ได้ผ่านการพิจารณาของคณะกรรมการแปรญัตติดังรายละเอียดตามบันทึกรายงานการประชุมคณะกรรมการแปรญัตติ |
|  | -เห็นควรเรียนมาเพื่อโปรดทราบ และนำเสนอต่อสภาองค์การบริหารส่วนตำบลทุ่งใหญ่เพื่อพิจารณาในวาระที่ 2 และวาระที่ 3 ต่อไป  |
| ประธานที่ประชุม | -ประธานคณะกรรมการแปรญัตติก็ได้ชี้แจงผลการเสนอคำแปรญัตติ ซึ่งไม่มีสมาชิกท่านใดยื่นแปรญัตติแต่อย่างใด และคณะกรรมการได้มีมติให้คงร่างเดิม |
|  | -ขอเชิญผู้บริหารครับ |
| รองนายก | -เรียนประธานสภา สมาชิกสภาทุกท่าน และตลอดถึงเจ้าหน้าที่ผู้เข้าร่วมประชุมทุกท่าน ผมนายเห็น หงษ์ทอง รองนายก อบต.ทุ่งใหญ่ ตามที่ประธานคณะกรรมการแปรญัตติได้ชี้แจงความจริงก็ถูกต้องทุกประการ ในเมื่อไม่มีการแปรก็คงไว้ตามร่างเดิมของคณะผู้บริหาร แต่สิ่งที่ผิดพลาดอยู่คือลายมือชื่อ ความจริงแล้วคณะกรรรมการแปรญัตติควรเซ็นชื่อด้วยลายมือชื่อ แต่ส่วนที่ได้รับเอกสารมาเป็นตัวพิมพ์ แต่ไม่เป็นไรสามารถแก้ไขได้เพื่อในโอกาสต่อไป ฝากเจ้าหน้าที่ที่พิมพ์ด้วยควรมีลายเซ็นของกรรมการแปรญัตติทุกท่านด้วยเพื่อความถูกต้องในลำดับต่อไป |
| ประธานที่ประชุม | -เรียนสมาชิกสภาและคณะผู้บริหารทุกท่าน ในส่วนระเบียบฯ สามารถแก้ไขข้อความได้ แต่ในการอภิปรายในวาระที่ 2 ไม่สามารถอภิปรายได้ เนื่องจากไม่มีผู้ขอเสนอคำแปรญัตติ สมาชิกตรวจสอบแล้วในส่วนที่คณะกรรมการแปรญัตติได้ชี้แจงต่อสภา ในส่วนข้อบกพร่องตัวอักษร สมาชิกสามารถชี้แจงได้ แต่ในส่วนการอภิปรายจะอภิปรายไม่ได้ เพื่อทำความเข้าใจให้ตรงกัน |
|  | -ต่อไปจะขอมติที่ประชุมว่า สมาชิกสภาเห็นชอบตามร่างเดิมหรือไม่ ขอมติครับ |
| **ที่ประชุม** | **-มีมติเห็นชอบคงตามร่างเดิมด้วยคะแนนเสียง 8 เสียง งดออกเสียง 1 เสียง** |

/ประธานสภาฯ...

|  |  |
| --- | --- |
| ประธานที่ประชุม | -พักการประชุม 5 นาที ครับ |
|  | (เมื่อพักการประชุมครบ 5 นาทีแล้ว) เลขานุการชั่วคราวเรียกสมาชิกและผู้เข้าร่วมประชุมทุกท่านเข้าห้องประชุม -เมื่อสมาชิกครบองค์ประชุม จึงขอเชิญประธานที่ประชุมดำเนินการประชุมต่อ |
| ประธานที่ประชุม | -เรียนสมาชิกสภาและคณะผู้บริหารทุกท่าน สำหรับการพิจารณาวาระ 3 ขั้นลงมติ ตามระเบียบกระทรวงมหาดไทยว่าด้วยว่าด้วยข้อบังคับการประชุมสภาท้องถิ่น พ.ศ. 2547 (แก้ไขเพิ่มเติมถึง ฉบับที่ 2) พ.ศ. 2554 ข้อ 52 การพิจารณาร่างข้อบัญญัติในวาระที่ 3 ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร ในการพิจารณาวาระนี้ให้ที่ประชุมสภาท้องถิ่นลงมติว่าจะให้ตราเป็นข้อบัญญัติหรือไม่ จึงนำเรียนเพื่อทำความเข้าใจให้ตรงกันครับ  |
|  | -ต่อไปผมขอมติที่ประชุมว่า ตามที่คณะผู้บริหารได้เสนอญัตติร่างข้อบัญญัติ เรื่องงบประมาณรายจ่ายประจำปีงบประมาณ พ.ศ. 2563 ของ อบต.ทุ่งใหญ่ สมาชิกท่านใดเห็นด้วยกับร่างข้อบัญญัติงบประมาณรายจ่ายประจำปีงบประมาณ พ.ศ. 2563 ของ อบต.ทุ่งใหญ่ ให้ตราเป็นข้อบัญญัติหรือไม่ ขอมติครับ |
| **ที่ประชุม** | **-มีมติเห็นชอบในวาระที่ 3 ตราเป็นข้อบัญญัติงบประมาณรายจ่ายประจำปีงบประมาณ พ.ศ. 2563 ด้วยคะแนนเสียง 8 เสียง งดออกเสียง 1 เสียง** |
| **ระเบียบวาระที่ 4** | **เรื่อง อื่นๆ** |
| ประธานที่ประชุม | - มีใครจะซักถามอะไรหรือไม่ ขอเชิญครับ |
| นายก อบต. | -เรียนประธานสภาและสมาชิกสภาทุกท่าน ผมนายชัยณรงค์ รักษามั่น นายกองค์การบริหารส่วนตำบลทุ่งใหญ่ ต้องขอขอบคุณท่านประธานสภาและสมาชิกสภาทุกท่านที่ได้เสียสละเวลามาร่วมในการประชุมวาระที่ 2 และวาระที่ 3 เพื่อได้จะนำข้อบัญญัติที่เป็นประโยชน์กับพี่น้องประชาชนกับท้องถิ่นของเราในการพัฒนาตำบลต่อไป  |
| ประธานที่ประชุม | -เมื่อไม่มีสมาชิกสภาท่านใดจะซักถามหรือสอบถามอะไรแล้ว ผมขอขอบคุณทุกท่านที่ให้ความร่วมมือในการประชุมในวันนี้ ขอขอบคุณทุกท่านและขอปิดการประชุมสภา อบต.ทุ่งใหญ่ สมัยวิสามัญ สมัยที่ 3 ประจำปี พ.ศ. 2562 ครั้งที่ 2 ครับ |
| **ปิดประชุม** | **เวลา 13.55 น.** |

|  |  |
| --- | --- |
|  (ลงชื่อ) *สุวิชัย แก้วงาม* ผู้ตรวจรายงานการประชุม | (ลงชื่อ) *ขวัญรักษ์ สวัสดิวงค์* ผู้จดบันทึกรายงานการประชุม |
|  (นายสุวิชัย แก้วงาม) |  (นายขวัญรักษ์ สวัสดิวงค์) |
| รองประธานสภาองค์การบริหารส่วนตำบล ปฏิบัติหน้าที่ | เลขานุการสภาองค์การบริหารส่วนตำบลทุ่งใหญ่ (ชั่วคราว) |
|  ประธานสภาองค์การบริหารส่วนตำบลทุ่งใหญ่ |  |

**ตรวจรายงานการประชุมถูกต้องแล้ว**

|  |  |
| --- | --- |
| (ลงชื่อ) *พยอม คหะวงค์* ประธานกรรมการ | (ลงชื่อ) *อธิพัฒน์ วงศ์กูล* กรรมการ |
|  (นางพยอม คหะวงค์) |  (นายอธิพัฒน์ วงศ์กูล) |
|  |  |

|  |
| --- |
|  (ลงชื่อ) *ชัยทัศน์ ชัยอินชะ* กรรมการ |
|  (นายชัยทัศน์ ชัยอินชะ) |